User:MRHNAGAICH/sandbox

नगला मोहन, उत्तर प्रदेश का एक महत्वपूर्ण गाँव है जो मथुरा जिले में पड़ता है.यह ग्राम पंचायत जुगसना में पड़ता है. यह गाँव मथुरा से करीब 30 km की दूरी पर तथा बलदेव से मात्र 9 km की दूरी पर स्थित है.यह गाँव यमुना नदी से कुछ ही km की दूरी पर है. यह उत्तर प्रदेश के गोकुल विधान सभा क्षेत्र में पड़ता है. यहाँ की जनसंख्या लगभग 1500 है. यह गाँव यहाँ के कॉलेज " श्री जे.पी. मिश्रा स्मारक इंटर कॉलेज" के लिए काफी दूर-दूर तक प्रसिद्द है. इस कॉलेज के प्रबंधक पं. ब्रज नारायण एवं प्रधानाचार्या श्रीमती सुधा नगाइच हैं. इस विद्यालय में बहुत दूर-दूर से विद्यार्थी अध्ययन के लिए आते हैं जैसे - राजस्थान,हरियाणा,मध्य प्रदेश इत्यादि. इस गाँव के सर्व प्रमुख व्यक्ति पं. ब्रजनारायण (प्रधान जी) गरीबों की हरसंभव मदद एवं निडर होकर सच्चाई का साथ देने के लिए जाने जाते हैं, वे इस गाँव के नायक की तरह हैं. इस गाँव से गुंडा-गर्दी, लूट, डकैती एवं अन्य तमाम प्रकार की गंभीर बुराइयों को दूर करने का श्रेय पं. ब्रज नारायण जी को ही जाता है, गाँव का शायद ही ऐसा कोई व्यक्ति हों जिसकी इन्होने मदद ना की हों, यही कारण है कि गाँव का बुजुर्ग से बुजुर्ग व्यक्ति भी उन्हें सम्मान देता है और कभी नाम लेकर संबोधित नहीं करता- उनके संबोधन में गाँव वाले क्रमश: प्रधान जी , वकील साहब, बौहरे  शब्दों का प्रयोग करते हैं. अगर यहाँ के परिवहन एंवं सड़कों की बात की जाए तो यह गाँव मथुरा शहर से पक्की सड़क से जुदा हुआ है, इस गाँव तक पहुँचने के लिए मथुरा से बलदेव तक बस, ऑटो, एवं बलदेव से नगला मोहन तक पहुँचने के लिए ऑटो मिलते हैं. इस गाँव में अधिकांश लोग खेती करते हैं. यहाँ का किसान वर्ष में 3 फसलें उगाता है जो क्रमश: गेंहू, चावल एवं आलू हैं इनके अतिरिक्त यहाँ सरसों, बाजरा, जौ, ईख, दालें इत्यादि फसलें भी आंशिक रूप में उगाई जाती हैं. यहाँ का हर व्यक्ति पक्के घरों में निवास करता है एवं दो वक़्त की रोटी कमाने में उसे कोई खासा दिक्कत नहीं आती. यहाँ आधे से अधिक गाँव में मीठा पानी उपलब्ध है तथा दिन 12 से 18 घंटे यहाँ बिजली रहती है. सबसे अच्छी बात तो ये है कि यहाँ का गरीब से गरीब व्यक्ति भी अपने बच्चों को शिक्षा हेतु स्कूल भेजता है चाहे वो लड़की हों अथवा लड़का. कुल मिलाकर "नगला मोहन" के लोग काफी जागरूक हैं और यह गाँव निरंतर उन्नति के पथ पर अग्रसर है.